Det kan svare sig, at have overvågningsudstyr installeret i butikken. Det kan den lokale boghandler i Løgstør tale med om.

Tirsdag formiddag fik han besøg af en butikstyv, som stjal en såkaldt ekstern harddisk til 1.000 kroner. Men fornøjelsen for butikstyven blev kort. Butikkens overvågningskamera stillede nemlig skarpt og politiet i Løgstør kunne genkende den 52-årige mand. Kort tid efter blev han anholdt og harddisken kom tilbage til rette ejermand.